
ΑΠΟΦΑΣΕΙΣ 

Αναστολή λειτουργίας όλων των Σταθμών Διοδίων.... 1 

Εφαρμογή διπλογραφικού συστήματος Γενικής-Ανα- 

λυτικής Λογιστικής και Κοστολόγησης. 2 

Ανακοινώνεται ότι ο Ιερός Ναός Παναγίας του Πολίτη 
στην Καλοφάνα Αμοργού, Ν. Κυκλάδων είναι αρ¬ 
χαίο μνημείο. 3 

Χαρακτηρισμός I. Ν. Αγίου Νικολάου στο Παλαιό Καρ- 
λίβασι Σάμου ως ιστορικού διατηρητέου μνημείου. 4 


ΑΠΟΦΑΣΕΙ Σ 

Αριθ. Δ 16γ/184/6/142/Γ ( 1 ) 

Αναστολή λειτουργίας όλων των Σταθμών Διοδίων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. - Τις διατάξεις της παρ. 3 του άρθρου 15 του Ν. 
1349/83 «Σύσταση Οργανισμού Αντισεισμικού Σχεδια- 
σμού και Προστασίας: (ΟΑΣΠ) και άλλες διατάξεις. (ΦΕΚ 
52τ.Α’) 

2. - Την αρ.57/21-3-2000 πράξη.της Διοικούσας το Τα¬ 
μείο Εθνικής Οδοποιίας (Τ.Ε.Ο.) Επιτροπής με την οποία 
προτείνεται η αναστολή λειτουργίας όλων των Σταθμών 
Διοδίων κατά το χρονικό διάστημα από 7-4-2000 έως 10- 
4-2000, προκειμένου να διευκολυνθούν οι ψηφοφόροι κα¬ 
τά την μετάβαση τους στις εκλογικές τους περιφέρειες 
για να ασκήσουν το εκλογικό τους δικαίωμα την 9-4-2000. 

3. - Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 τ.Α’) που 
προστέθηκαν μετο άρθρο 27του Ν. 2081/1992 (ΦΕΚ 154 
τ.Α’) όπως αντικαταστάθηκαν με το άρθρο 1 παρ.2α του 
Ν.2469/1997 (ΦΕΚ38τ.Α’). 

4. - Το γεγονός ότι από την απόφαση αυτή δεν προκα- 
λείται δαπάνη σε βάρος του προϋπολογισμού του Τ.Ε.Ο. 
ούτε του Κρατικού προϋπολογισμού. 

5. - Την αριθ.Δ17α/03/99/Φ.2.2.1/96 απόφαση του Πρω¬ 
θυπουργού και Υπουργού ΠΕΧΩΔΕ «Ανάθεση αρμοδιο¬ 


τήτων του Υπουργού ΠΕΧΩΔΕ στους Υφυπουργούς Χρί¬ 
στο Βερελή και Θεόδωρο Κολιοπάνο». 

6.-Την αρ. 1107147/1239/0006Α/96 απόφαση του Πρω¬ 
θυπουργού και Υπουργού Οικονομικών «Ανάθεση αρμο¬ 
διοτήτων στους Υφυπουργούς Οικονομικών» (Β.922), 
αποφασίζουμε: 

Αναστέλλουμε προσωρινά τη λειτουργία όλων των 
Σταθμών Διοδίων κατά το χρονικό διάστημα από 7.4.2000 
και ώρα 6.00 μέχρι την 10.4.2000 και ώρα 22.00 για διευ¬ 
κόλυνση των ψηφοφόρων στην άσκηση του εκλογικού 
τους δικαιώματος την 9η Απριλίου 2.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2000 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΧΡΙΣΤΟΣ ΒΕΡΕΛΗΣ 
-♦- 

Αριθμ. Δ4δ/Οικ. 5481 (2) 

Εφαρμογή διπλογραφικού συστήματος Γενικής-Αναλυτι- 
κής Λογιστικής και Κοστολόγησης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. α. Το άρθρο 36 του Ν.2778/99 ΦΕΚ 295/Α «Αμοιβαία 
Κεφάλαια ακίνητης περιουσίας, Εταιρείες Επενδύσεων 
σε ακίνητη περιουσία και άλλες διατάξεις». 

β. Το Π.Δ. 205/98 ΦΕΚ 163 Α’ «Περί ορισμού του περιε¬ 
χομένου και του χρόνου ενάρξεως της εφαρμογής του 
Κλαδικού Λογιστικού Σχεδίου Νομικών Προσώπων Δημο¬ 
σίου Δικαίου». 

γ. Τις διατάξεις του άρθρου 29Ατου Ν. 1558/1985 όπως 
προστέθηκαν με τις διατάξεις του άρθρου 27 του Ν. 
2081/1992 με το οποίο καθορίζεται ο έλεγχος των δαπα¬ 
νών που προκαλούν οι κανονιστικές διοικητικές πράξεις 
(ΦΕΚ 154/Τ.Α/1992) και συμπληρώθηκε με τις διατάξεις 
του άρθρου 1 του Ν.2469/97 ΦΕΚ38/Α. 

δ. Τις διατάξεις του Π.Δ. 95/2000 (ΦΕΚ 76/Α/2000) Ορ¬ 
γανισμός του Υπουργείου Υγείας, Πρόνοιας και Κοινωνι¬ 
κών Ασφαλίσεων. 

























5128 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ε.Τηναριθμ. 1107147/1239/006Α/4-10-96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ Β92). 

2. Το γεγονός ότι από τις διατάξεις της παρούσας Κοι¬ 
νής Υπουργικής Απόφασης προκαλείται δαπάνη, το ύψος 
της οποίας δεν δύναται να προσδιορισθεί, αποφασίζου¬ 
με: 

1. Τα Νοσηλευτικά Ιδρύματα του Ν.Δ.2592/53 που είναι 
υποχρεωμένα, σύμφωνα με το άρθρο 3 του Π.Δ. 205 (ΦΕΚ 
163/Α/98), όπως αυτό τροποποιήθηκε με το άρθρο 36 Ν. 
2778/99 (ΦΕΚ 295/Α/99), να εφαρμόσουν το Κλαδικό Λο¬ 
γιστικό Σχέδιο των ΝΠΔΔ, δύνανται, σύμφωνα μετις ισχύ- 
ουσες διατάξεις, να αναθέτουν σε φυσικά ή νομικά πρό¬ 
σωπα Δημοσίου ή Ιδιωτικού Δικαίου, την τήρηση των λο- 
γιστικώντους βιβλίων, τη μηχανοργάνωση και τη σύνταξη 
των οικονομικών καταστάσεων που προβλέπονται από το 
Π.Δ. 205/98 για την εφαρμογή της Γ ενικής και Αναλυτικής 
Λογιστικής παράλληλα προς το Δημόσιο Λογιστικό και 
την ταυτόχρονη εκπαίδευση του προσωπικού τους. 

2. Το έργο θα εκτελεσθεί με βάση τους όρους της σύμ¬ 
βασης ανάθεσης που θα συνομολογηθεί σύμφωνα μετις 
ισχύουσες διατάξεις και τις οριζόμενες με την παρούσα 
απόφαση, προϋποθέσεις, θα περιλαμβάνει οπωσδήποτε: 

α. την εκπόνηση διαγνωστικής μελέτης αποτύπωσης 
της υφισταμένης κατάστασης στο Νοσοκομείο, στον το¬ 
μέα της Λογιστικής, Κοστολογικής και Μηχανογραφικής 
οργάνωσης και λειτουργίας και στον τομέα του λειτουρ- 
γούντος συστήματος οικονομικών πληροφοριών για τη 
Διοίκηση. 

β. την εκπόνηση μελέτης αξιολόγησης της, ενδεχομέ¬ 
νως, υπάρχουσας μηχανογραφικής υποδομής (άαιτίνναΐ'θ 
- εοίΙνναΓθ) και την υποβολή πρότασης αξιοποίησης, βελ¬ 
τίωσης ή αντικατάστασης της προς τη Διοίκηση του Νο¬ 
σοκομείου, περιλαμβανομένων των αναγκαίων σχεδίων 
και αναλύσεων για την ανάπτυξη ή προμήθεια του κατάλ¬ 
ληλου λογισμικού, σύμφωνα με τις απαιτήσεις του σχεδί¬ 
ου Γενικής - Αναλυτικής Λογιστικής και Κοστολογικής Ορ¬ 
γάνωσης και την παροχή υπηρεσιών Συμβούλου για την 
επιλογή και εγκατάσταση της αναγκαίας μηχανογραφι¬ 
κής υποδομής, εφόσον απαιτηθεί. 

γ. την κατάρτιση πλήρους Λογιστικού Σχεδίου Γενικής 
Λογιστικής (με βάση το Κλαδικό Λογιστικό Σχέδιο ΝΠΔΔ, 
προσαρμοσμένου στις ιδιαιτερότητες και τις ανάγκες του 
Νοσοκομείου), ολοκληρωμένων συστημάτων Κοστολογι- 
κής Οργάνωσης, Αναλυτικής Λογιστικής και Εσωλογιστι- 
κού προσδιορισμού μηνιαίων αναλυτικών αποτελεσμάτων 
ανά κέντρο εσόδου ή κέντρο κόστους και των λογιστικών 
καταστάσεων Τέλους Χρήσεως που προβλέπονται από το 
Π.Δ. 205/98. 

δ. την επίβλεψη διεξαγωγής λεπτομερούς αρχικής απο- 
γραφής της περιουσίας του Νοσοκομείου και την κατάρ¬ 
τιση αρχικού Ισολογισμού του Νοσοκομείου, με ευθύνη 
του αναδόχου. 

ε. τη λειτουργία του ολοκληρωμένου και μηχανογρα¬ 
φημένου συστήματος, με ευθύνη του αναδόχου, μέχριτέ- 
λουςτου συμβατικού χρόνου του έργου. 

στ. την πλήρη θεωρητική και πρακτική εκπαίδευση του 
αναγκαίου νοσοκομειακού προσωπικού, στη δομή και τον 
τρόπο εσωλογιστικής λειτουργίας του συστήματος. 

ζ. πρόσθετες απαιτήσεις δύνανται να καθορίζονται στη 


σύμβαση, η οποία θα αναφέρει λεπτομερώς τα παραδο¬ 
τέα προϊόντα και υπηρεσίες εκ μέρους του αναδόχου και 
τις διαδοχικές χρονικές φάσεις του έργου. 

3. Ο ανάδοχος που θα αναλάβει την εκτέλεση του σχε¬ 
τικού έργου, πρέπει να πληροί τα παρακάτω κριτήρια: 

α. Να έχει, αποδεδειγμένα, εμπειρία σε ανάλογο λογι¬ 
στικό και κοστολογικό σχεδίασμά και σε μηχανογραφικές 
εφαρμογές, σε ότι αφορά τη λειτουργία Γενικής-Αναλυτι- 
κής Λογιστικής, εσωλογιστικής Κοστολόγησης και του 
Δημόσιου Λογιστικού με τη διπλογραφική μέθοδο. Κατά 
την επιλογή θα ληφθεί σοβαρά υπόψη η ενδεχόμενη 
εμπειρία και εξοικείωση του αναδόχου σε υποδομές του 
Υγειονομικού Τομέα, που θα αποδεικνύεται από προη¬ 
γούμενη διεκπεραίωση έργων ή εκπόνηση μελετών, τα 
οποία σχετίζονται άμεσα με τη Νοσοκομειακή Λογιστική, 
τη Νοσοκομειακή Οργάνωση - Λειτουργία, τα Οικονομικά 
της Υγείας και το Νοσοκομειακό Κόστος. 

β. Ο ανάδοχος θα πρέπει να δραστηριοποιείται στο συ¬ 
γκεκριμένο αντικείμενο, γεγονός το οποίο θα πιστοποιη¬ 
θεί για μέντα φυσικά πρόσωπα με την κατάθεση αντιγρά¬ 
φων ισολογισμών Ανώνυμων Εταιρειών που έχουν υπο¬ 
γράψει τα τρία (3) τελευταία έτη, για δε τα νομικά 
πρόσωπα με την κατάθεση παραστατικών (συμβάσεων ή 
ιδιωτικών συμφωνητικών) δύο (2) τουλάχιστον παρόμοι¬ 
ων έργων σε Οργανισμούς ή και Ανώνυμες Εταιρείες. 

γ. Στις περιπτώσεις που στο Νοσοκομείο λειτουργεί 
Πληροφορικό Σύστημα, θα πρέπει ο ανάδοχος να έχει τη 
δυνατότητα να αξιοποιήσει και το Σύστημα αυτό, εφόσον 
ανταποκρίνεται στις απαιτήσεις του εκπονούμενου λογι- 
στικού-κοστολογικού σχεδιασμού. 

δ. Στους συνεργάτες που θα χρησιμοποιήσει ο ανάδο¬ 
χος για τη διεκπεραίωση του όλου έργου, περιλαμβανο- 
μένης και της εκπαίδευσης του προσωπικού του Νοσοκο¬ 
μείου, θα πρέπει να περιλαμβάνονται τουλάχιστον: 

I. ένας (1) Συντονιστής - Υπεύθυνος, τα προσόντα του 
οποίου θα διασφαλίζουν την άρτια εκτέλεση του έργου 
(εργασιακή εμπειρία σε παρόμοιες εφαρμογές, εκπαι¬ 
δευτική πείρα κ.λ.π.). 

II. δύο (2) μέλη του Οικονομικού Επιμελητηρίου Ελλά¬ 
δος (ΟΕΕ), που είναι Λογιστές και έχουν υπογράψει με αυ¬ 
τή την ιδιότητα τουλάχιστον τρεις (3) Ισολογισμούς Ανώ¬ 
νυμης Εταιρείας. 

III. ένας (1) Αναλυτής-Προγραμματιστής πτυχιούχος 
ΑΕΙ ή ΤΕΙ με αποδεδειγμένη επαγγελματική εμπειρία στην 
εκπόνηση και στην εφαρμογή προγραμμάτων μηχανο¬ 
γραφημένης Γενικής-Αναλυτικής Λογιστικής και Κοστο¬ 
λόγησης, καθώς και Δημοσίου Λογιστικού. 

4. Ο χρόνος ολοκλήρωσης του συνολικού έργου, συ- 
μπεριλαμβανομένης και της εκπαίδευσης του προσωπι¬ 
κού των Νοσοκομείων, έως ότου αυτό αναλάβει αυτοδύ¬ 
ναμα τη λειτουργία του ολοκληρωμένου λογιστικό-κο- 
στολογικού συστήματος, ορίζεται σε δύο (2) χρόνια από 
την υπογραφή της σχετικής σύμβασης. 

5. Η σχετική δαπάνη θα βαρύνει τον κρατικό προϋπολο¬ 
γισμό και τους προϋπολογισμούς των Νοσοκομείων. 

6. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚ. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

Αριθμ. ΥΠΠΟ/ΑΡΧ/Β1/Φ29/60296/1982 π.ε. (3) 

Ανακοινώνεται ότι ο Ιερός Ναός Παναγίας του Πολίτη 
στην Καλοφάνα Αμοργού, Ν. Κυκλάδων είναι αρχαίο 
μνημείο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) ΤηνΥ.Α.ΥΠΠΟ/ΓΝΟΣ/49095/30-10-1991 (ΦΕΚ987/Β/ 
28-11-91 και ΦΕΚ 17/Β/16-1 -92) για «Μεταβίβαση αρμο¬ 
διοτήτων Υπουργού και δικαιώματος υπογραφής», «Με 
εντολή Υπουργού» στους Γ. Γραμματέα, Ειδικό Γραμμα- 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων». 

3) Την γνωμοδότηση του Τοπικού Συμβουλίου Μνημεί¬ 
ων Δωδεκανήσου όπως διατυπώθηκε στην αριθμ. 7/15- 
11-99 συνεδρία του, αποφασίζουμε: 

Ανακοινώνουμε ότι ο Ιερός Ναός της Παναγίας του Πο¬ 
λίτη στην Κολοφάνατης Αμοργού, Ν. Κυκλάδων, είναι αρ¬ 
χαίο μνημείο με περιβάλλοντα χώρο 500 μ. γύρω του. 

Πρόκειται για μικρό, μονόχωρο επιπεδόστεγο ναό, με 
ενσωματωμένα αρχιτεκτονικά μέλη της Παλαιοχριστιανι¬ 
κής περιόδου, κτισμένο στη θέση μεγάλης παλαιοχρι¬ 
στιανικής βασιλικής. 

Είναι ορατοί οι τοίχοι της βασιλικής, η αψίδα καθώς και 
σκόρπια κατά χώραν διατηρούμενα μέλη της. 

Από τις διατάξεις αυτήςτης απόφασης δενπροκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
Κυβερνήσεως. 

Αθήνα, 21 Μαρτίου 2000 

Με εντολή Υπουργού 

Ο Προϊστάμενος της Δ/νσης 
ΙΣΙΔΩΡΟΣ «ΑΚΟΥΡΗΣ 

-♦- 

Αριθμ. ΥΠ ΠΟ/ΑΡΧ/Β1 /Φ28/ΚΗ Ρ/8541 1222 (4) 

Χαρακτηρισμός I. Ν. Αγίου Νικολάου στο Παλαιό Καρλό- 
βασι Σάμου ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Υ.Α.ΥΠΠΟ/ΓΝΟΣ/49095/30-10-1991 (ΦΕΚ 987/Β/28- 


11-91 και ΦΕΚ 17/Β/16-1-92) για μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γ. Γραμματέα, Ειδικό Γραμματέα, 
Προϊσταμένους Δ/νσεων, Τμημάτων και Γραφείων του 
ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων». 

3) Την γνωμοδότηση του Τοπικού Συμβουλίου Μνημεί¬ 
ων Στερεάς Ελλάδος, όπως διατυπώθηκε στην αριθμ. 
3/18.2.2000 συνεδρία του, αποφασίζουμε: 

Χαρακτηρίζουμε τον I. Ν. Αγίου Νικολάου, τον επονο¬ 
μαζόμενο και «Αναπλιώτη» στο Παλαιό Καρλόβασι Σάμου 
ως ιστορικό διατηρητέο μνημείο. 

Ο ναός ανήκει στον τύπο της τρίκλιτης τρουλλαίας βα¬ 
σιλικής και παλαιότερα ήταν ενοριακός. 

Το κεντρικό κλιτός επικοινωνεί με τα πλάγια κλίτη μέσω 
τριών καμαρών που ανοίγονται σε καθέναν από τους ενδιά¬ 
μεσους τοίχους. Η κόγχη του μεσαίου κλιτούς διαμορφώ¬ 
νεται εξωτερικά ημιεξαγωγική, ενώ οι κόγχες των πλάγιων 
κλιτών είναι μικρότερες και εντάσσονται μέσα στο πάχος 
του Α. τοίχου του ναού. Ενιαία δίκλινης κεραμοσκεπή καλύ¬ 
πτει και τα τρία κλίτη. Ο τρούλλος είναι σχετικά μεγάλος με 
χαμηλό τύμπανο, εξωτερικά οκτάπλευρος με μικρά θολωτά 
παράθυρα και κάλυψη με χαμηλή κωνική στέγη. 

Στο Δ. άκρο του Β. Τοίχου υπάρχει μαρμάρινο πυργό- 
μορφο κωδωνοστάσιο, το οποίο μαζί με το νάρθηκα απο¬ 
τελούν νεώτερες οικοδομικές φάσεις. 

Εσωτερικά οι τοιχοποιίες φέρουν γύψινες διακοσμή¬ 
σεις. Τα τέμπλα του μεσαίου και του Β. κλιτούς είναι ξυ¬ 
λόγλυπτα και χρονολογούνται στα τέλη του 18ου ή αρχές 
του 19ου αιώνα. 

Ο ναός αποτελεί αξιόλογο δείγμα του αρχιτεκτονικού 
τύπου της τρίκλιτης τρουλλαίας βασιλικής στη Σάμο, έτσι 
όπως αυτός διαμορφώθηκε κατά τον 18ου αιώνα. 

Απότις διατάξεις αυτήςτης απόφασης δενπροκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 14 Μαρτίου 2000 

Με εντολή Υπουργού 
Ο Προϊστάμενος της Δ/νσης 
ΙΣΙΔΩΡΟΣ «ΑΚΟΥΡΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νιν/νι.βΧ^τ 
β-ΙΠ3ίΙ: ννθβΓΤΙ38ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































